**ამბროლაურის მუნიციპალიტეტის მეორ მოწვევის საკრებულოს**

**ოცდამეთოთხმეტე მორიგი სხდომის**

**ო ქ მ ი №03**

*ქ. ამბროლაური, ბრატისლავა რაჭის ქ. N11 22 თებერვალი 2022 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს მეხუთე მოწვევის მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 19 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, სიმონი ჭელიძე, მერაბი ჩიტალაძე, ლევან ჯმუხაძე, ელევნორა ბედენაშვილი, ბექა ოშხერელი, ნათია მარგველიძე, ესმა მაისაშვილი, გიორგი მურუსიძე, ბაკურ სანთელაძე, ბეჟანი დარახველიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის სტრუქტურული ერთეულის ხელმძღვანელები: ბეჟან კობახიძე, გიორგი გოძიაშვილი, ბელა აბაიშვილი, თამარ ქევანაშვილი, მიხეილ დალაქიშვილი, ერეკლე დოხნაძე, ალექსანდრე ქურციკიძე, მარიკა დვალი, ავთანდილ გოგსაძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს და განსაკუთრებული მადლობა გადაუხადა საკრებულოს წევრებს მკაცრი ზამთრის პირობებში მობრძანებისთვის. შეძლებისდაგვარად ხდება დიდთოვლობასთან გამკლავება, ორი დღე და კლიმატური პირობებიც შეიცვლება. მერია და შესაბამისი სამსახურები განსაკუთრებული რეჟიმით მუშაობაზე გადავიდნენ. შეიქმნა სტიქიის სალიკვიდაციო შტაბი, რომელშიც ყველა ჩართულია. დღეს მორიგი სხდომაა, რომელის გადადება ამ მდგომარეობაში შეუძლებელია, არის პრობლემები ელექტრო ენერგია არ არის სოფლებში, ენერგოპროს დაემატა ბრიგადები, გზები გასაწმენდია სოფლებში, ტრანსფორმატორებამდე მისასვლელი გზები მუნიციპალიტეტის გასაწმენდია. აღნიშნულიდან გამომდინარე, გთავაზობთ სხდომის პროცედურები დაჩქარებული რეჟიმით წარვმართოთ, ანგარიშები მოსმენილია და განხილული საკრებულოს კომისიების მიერ, დღის წესრიგი დავამტკიცოთ და საკითხების კენჭისყრის პროცესზე გადავიდეთ, თუ რაიმე დამატებით შეკითხვები არ იქნება.

 ამბროლაურის მუნიციპალიტეტის მერი ზვიად მხეიძე მიესალმა საკრებულოს სხდომაზე დამსწრე წევრებს, მიულოცა დღესასწაულები, მშვიდობა უსურვა ყველას და აღნიშნა, რომ 2022 წელი მუნიციპალიტეტისთვის წარმატებული წელი იყო, იმედია კიდევ უფრო კარგი იქნება 2023 წელი. იყო ხარვეზები, რომლის გამოსწორებაზე უნდა ვიზრუნოთ.

 საკრებულოს თავმჯდომარემ, ასლან საგანელიძემ საკრებულოს წარუდგინა ბიუროს მიერ დამტკიცებული საკრებულოს მორიგი სხდომის

დ ღ ი ს წ ე ს რ ი გ ი

1. ამბროლაურის მუნიციპალიტეტის საკრებულოს მიერ 2022 წელში გაწეული საქმიანობის შესახებ

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. ამბროლაურის მუნიციპალიტეტის საკრებულოს თავმჯდომარის ანგარიში 2022 წელში გაწეული საქმიანობის შესახებ

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. ამბროლაურის მუნიციპალიტეტის 2022 წლის შესყიდვების გეგმის შესრულების ანგარიში

*მომხსენებელი ბელა აბაიშვილი - ამბროლაურის მუნიციპალიტეტის მერიის პირველადი სტრუქტურული ერთეულის - შესყიდვების სამსახურის ხელმძღვანელი*

1. ამბროლაურის მუნიციპალიტეტის მერის ანგარიში 2022 წელში გაწეული საქმიანობის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

1. ამბროლაურის მუნიციპალიტეტის ტერიტორიაზე სახელმწიფო და ამბროლაურის მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასის განსაზღვრის შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. სხვადასხვა.

ასლან საგანელიძემ განმარტება გააკეთა თითოეულ საკითხზე და აღნიშნა, რომ საკრებულოს მიერ გაწეული მუშაობის ანგარიში და საკრებულოს თავმჯდომარის ანგარიში ცნობად იქნება მიღებული, ანგარიშები განხილულია საკრებულოს წევრების მიერ კომისიის სხდომებზე. რაც შეეხება მუნიციპალიტეტის მერის ანგარიშს, მერმა ონლაინ რეჟიმში საზოგადოებას წარუდგინა ანგარიში და ჩააბარა, მაგრამ კანონმდებლობის შესაბამისად საკრებულომ უნდა მოისმინოს მერის ანგარიში, ასევე შესყიდვების გეგმის შესრულების ანგარიში, რომლის წარმოსადგენად შესყიდვების სამსახურის ხელმძღვანელი, ბელა აბაიშვილი მზადაა, თუმცა შესყიდვების გეგმის მიმდინარეობის პროცესში ყველანი ჩართულები ვიყავით,

კენჭისყრის შედეგად მომხრე:19; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაური მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის საკრებულოს მიერ 2022 წელში გაწეული საქმიანობის შესახებ

*ანგარიში თან ერთვის*

ასლან საგანელიძემ აღნიშნა, რომ ყველას ერთობლივი ძალისხმევით 2022 წელი საკრებულოს მუშაობის მხრივ ნაყოფიერი იყო, თუმცა მიღწეულით არ დავკმაყოფილდებით და უფრო მეტი ენთუზიაზმით, მეგობრობით, კოლეგიალობით, მონდომებით შეუდგებით ახალ წელს და მომავალში მეტი წარმატებები გვექნება, გათვალისწინებული იქნება შენიშვნები, რაც არის დაფიქსირებული და სამომავლოდ ჩვენი საქმიანობა უფრო წარმატებული იქნება.

საკრებულოს თავმჯდომარემ, სხდომის თავმჯდომარემ, ასლან საგანელიძემ აღნიშნა, რომ ამბროლაურის მუნიციპალიტეტის მეორე მოწვევის საკრებულოს მიერ 2022 წელში გაწეული საქმიანობის შესახებ ანგარიშს ვიღებთ ცნობად კენჭისყრის გარეშე.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ანგარიში 2022 წელში გაწეული საქმიანობის შესახებ

*ანგარიში თან ერთვის*

ასლან საგანელიძემ აღნიშნა, რომ საკრებულოს თავმჯდომარის მუშაობა საკრებულოს, თქვენი შესაფასებელია, თუმცა მასაც ცნობად იღებს საკრებულო, ჩემი სურვილია კოლეგიალობის სრული დაცვით და თანადგომით საქმეზე ორიენტირებული იყოს ჩემი მუშაობა საკრებულოს და მუნიციპალიტეტის წინაშე. მან მადლობა გადაუხადა საკრებულოს ყველა წევრს, საქმიანი თანამშრომლობისთვის, განსაკუთრებული მადლობა მუნიციპალიტეტის მერს, მერის მოადგილეებს, მერიის სტრუქტურული ერთეულის ხელმძღვანელებს რამეთუ ერთობლივი მუშაობით შეიძლება დადებითი შედეგის მიღწევა, სხვა შემთხვევაში ვერანაირ შედეგსაც ვერ მივაღწევთ.

ასლან საგანელიძემ აღნიშნა, რომ წარმოდგენილი საკრებულოს და საკრებულოს თავმჯდომარის ანგარიშები კანონმდებლობის ნორმების დაცვით გამოქვეყნდება და საკრებულოს მიერ იქნება ცნობად მიღებული.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - შესყიდვების სამსახურის ხელმძღვანელის ბელა აბაიშვილის ანგარიში ამბროლაურის მუნიციპალიტეტის 2022 წლის შესყიდვების გეგმის შესრულების შესახებ

*ანგარიში თან ერთვის*

ასლან საგანელიძემ მიმართა ბელა აბაიშვილს, ხომ არ არის ისეთი დამატებითი საკითხი რომელზეც ისაუბრებთ საკრებულოს წინაშე? რაზეც ბელა აბაიშვილმა განაცხადა რომ არ არის ისეთი საკითხი რაც კომისიაზე არ განხილულა და საჭიროებს დამატებით განხილვას. რაც მუნიციპალიტეტისთვის იყო საჭირო დაიგეგმა, გეგმა შესრულებულია, ჩავარდნა არ ყოფილა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის 2022 წლის შესყიდვების გეგმის შესრულების ანგარიშის დამაკმაყოფილებლად შეფასებას.

კენჭის ყრის შედეგად მომხრე:19; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის 2022 წლის შესყიდვების გეგმის შესრულების ანგარიში შეფასდეს დამაკმაყოფილებლად.

 საკრებულოს სხდომას შემოუერთდა რაჭა-ლეჩხუმ ქვემო სვანეთის სამხარეო ადმინისტრაციის ხელმძღვანელის მოადგილე ქრისტინე კობახიძე.

 ქრისტინე კობახიძე მიესალმა საკრებულოს წევრებს და აღნიშნა, როგორც თქვენთვის ცნობილია საგანგებო სიტუაციაა დიდთოვლობის გამო რეგიონში, პარალიზებულია ყველა სოფელი და ყველა მთავარი გზა, ფაქტიურად არცერთ სოფელს არ მიეწოდება ელექტროენერგია, ზოგადად რთული მდგომარეობაა, აქედან გამომდინარე საგანგებო სამსახურში შედის ყველა შეტყობინება, საცხოვრებლის გადმოთოვლის შესახებ, რაზეც საგანგებო, სამაშველო სამსახურის მოცდენა შეუძლებელია, მაქსიმალურად უნდა მოხდეს მობილიზება რწმუნებულების, დეპუტატების, ახალგაზრდების რომ მივეშველოთ მოსახლეობას, მოხდება დამატებითი ტექნიკის მობილიზება, საჭიროა ყველას ერთობლივი თანადგომა და დახმარება.

 ასლან საგანელიძემ აღნიშნა, რომ გეგმიური საკითხების განხილვის შემდეგ, სხდომის ბოლოს ამ საკითხის განხილვას ვგეგმავდით, მთავარი რაც უნდა აღინიშნოს არის ის რომ სოფლებში ბევრი დაკეტილი სახლებია, რასაც ფიზიკურად ვერ გაუწევთ დახმარებას, მაგრამ განსაკუთრებულ შემთხვევები უნდა მოვაგვაროთ, მერთან შეთანხმებით ქალაქის ტერიტორიაზე საჭიროა ტროტუარების გაწმენდა, რაც ხელით უნდა გაიწმინდოს.

 ქრისტინე კობახიძემ ასევე აღნიშნა, რომ ბევრი ადამიანის მიერ იყო დაფიქსირებული განცხადება სახლის სახურავების დაზიანების შესახებ რომელთაც ჩამოსდიოდათ წყალი, დღემდე კანონმდებლობით მათთვის დახმარებას ვერ ვახერხებდით, ეს თოვლი მათ კიდევ დააზიანებს, უნდა მოხდეს მათი აღრიცხვა და ეხლა მაინც დავეხმაროთ.

 ქრისტინე კობახიძემ და ლევან ცხვედიანმა აღნიშნეს, რომ მოხდება ყველა სამუშაოს შესყიდვით განხორციელება, არ მივცეთ ფუჭი დაპირება, რომ მოუგვარდებათ სარემონტო სამუშაოები, მაქსიმალურად მოვიძიოთ ყველა განცხადება რომ მოვაგვაროთ ეს პრობლემა. აღრიცხვა მოხდეს ვისაც აქვს სავალალო მდგომარეობა. რწმუნებულებმა და დეპუტატებმა მოგვაწოდეთ შესაბამისი ფოტოები. ქრისტინე კობახიძემ მადლობა გადაუხადა საკრებულოს წევრებს.

 ზაალ მეტრეველმა დასვა შეკითხვა აღრიცხვა მოხდება სოფლებში ადგილობრივი კომლების ალბათ.

1. **მოისმინეს:** ამბროლაურის მუნიციპალიტეტის მერის, ზვიად მხეიძის ანგარიში 2022 წელში გაწეული საქმიანობის შესახებ

*ანგარიში თან ერთვის*

ასლან საგანელიძემ მადლობა გადაუხადა მერს მეგობრობისთვის, კოლეგიალობისთვის, წარმატებული მოღვაწეობისთვის. მან ასევე აღნიშნა, მიუხედავად განსხავებული პოლიტიკური დამოკიდებულებისა არცერთ პერიოდში არ მომხდარა --გაუგებრობა, ადამიანობა წინა პლანზე უნდა დავაყენოთ ჩვენი კუთხის, ჩვენი მუნიციპალიტეტის საკეთილდღეოდ. ჩვენ მერს ეს დამოკიდებულება აქვს, ეს პოზიცია აქვს, რისთვისაც დიდი მადლობა კოლეგების და მთელი საკრებულოს სახელით, უსურვა მას წარმატებული მოღვაწეობა.

ზვიად მხეიძე მიესალმა საკრებულოს წევრებს, მადლობა გადაუხადა საკრებულოს თავმჯდომარეს და აღნიშნა, რომ მთავარია რეალურად რა გავაკეთეთ, რა შევძელით გასულ წელს, საკმაოდ წარმატებულად დასრულდა წინა წელი ყველა მიმართულებით, ჩვენ მიღწეულით არ ვკმაყოფილდებით, პრობლემა უამრავია დარჩენილი, მაქსიმალურად ვეცდებით თანადგომით ყველა საჭიროების მოგვარებას. მან მადლობა მოუხადა ყველას განვლილ წელში თანამშრომლობისთვის, მეგობრობისთვის, თანადგომისთვის და აღნიშნა, რომ მზად არის ყველასთან მეგობრობისთვის, მიუხედევად განსხვავებული პოლიტიკური შეხედულებისა, მთავარია ჩვენი ქვეყანა და ამბროლაური გვიყვარს. მაქსიმალურად ვეცდებით უფრო წარმატებულად გავაგრძელოთ ჩვენი მოღვაწეობა. შესაძლო სამ და ხუთ წელიწადში ვერ მოგვარდეს ყველა ის პრობლემა რაც მოსახლეობას აწუხებს, მაგრამ ჩვენ ჩვენი შესაძლებლობის ფარგლებში მაქსიმუმი უნდა გავაკეთოთ.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერის 2022 წელში გაწეული საქმიანობის შესახებ ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:19; წინააღმდეგი: არცერთი;

**გადაწყვიტეს:** შეფასდეს დამაკმაყოფილებლად ამბროლაურის მუნიციპალიტეტის მერის 2022 წელში გაწეული საქმიანობის შესახებ ანგარიში.

1. **მოისმინეს:** ამბროლაურის მუნიციპალიტეტის მერიის სტრუქტურული ერთეულის - ეკონომიკისა და ქონების მართვის სამსახურის უფროსის გიორგი გოძიაშვილის მოხსენება ამბროლაურის მუნიციპალიტეტის ტერიტორიაზე სახელმწიფო და ამბროლაურის მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასის განსაზღვრის შესახებ

*/პროექტი თან ერთვის/*

გიორგი გოძიაშვილმა განმარტა, რომ კანონმდებლობით ყოველ წელს უნდა გადაიხედოს წარმოდგენილი საკითხი, ნორმატიული ფასი არ შეცვლილა, რაც იყო წინა წელს იგივე დარჩა, განსაკარგი მიწის ნაკვეთის შეფასება ხდება სამხარაულის სამსახურის მიერ.

ასლან საგანელიძემ დასვა შეკითხვა ოდესმე თუ ხდება ამ ფასის გადახედვა და რა შემთხვევაში ხდება? ეკონომიკური ზრდაა და ჩვენ იაფად ხომ არ ვყიდით?

გიორგი გოძიაშვილმა განმარტა, რომ წინა პერიოდში მოხდა ფასების გაორმაგება. სამხარაულის სამსახურის შეფასება ხდება საბაზრო ფასის გათვალისწინებით.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ტერიტორიაზე სახელმწიფო და ამბროლაურის მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასის განსაზღვრის შესახებ დადგენილების დამტკიცების საკითხს.

კენჭის ყრის შედეგად მომხრე:19; წინააღმდეგი: არცერთი;

**გადაწყვიტეს:** დამტკიცდეს ამბროლაურის მუნიციპალიტეტის ტერიტორიაზე სახელმწიფო და ამბროლაურის მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასის განსაზღვრის შესახებ დადგენილება.

 ასლან საგანელიძემ მადლობა გადაუხადა საკრებულოს წევრებს, აღნიშნა, საკითხების განხილვა დასრულდა და სხდომის ბოლოს მუნიციპალიტეტის მერს აქვს რამდენიმე წინადადება უამინდობით გამოწვეულ პრობლემებზე.

 ზვიად მხეიძემ აღნიშნა, რომ მართლაც რთული სიტუაციაა, არ ვაჭარბებთ, სოფელ თლუღში და ზედა სოფლებში 2 მეტრამდეა თოვლის საფარი, რაც ადგილზეა ტექნიკა მაქსიმალურად მობილიზებულია, თუმცა საკმარისი ნამდვილად არ არის, მოსახლეობას უნდა განემარტოს რომ ერთ დღეში ყველა სოფელს პრობლემას ვერ მოუგვარებთ, მხარის ხელმძღვანელმა მთავრობის კანცელარიაში ითხოვა დახმარება ტექნიკის გამოყოფასთან დაკავშირებით, ხვალისთვის ტექნიკას ველოდებით, მაქსიმალურად საგანგებო მდგომარეობაში ვიმუშავებთ, შექმნილია შტაბი, თხოვნით მიმართა მაჟორიტარებს, რომ ყურადღებაა საჭირო მოსახლეობისადმი, მედიკამენტის, საკვების საჭიროება ექნებათ, მობილური ჯგუფი გვყავს, აქ იქნება და ყველანაირი საშუალებით მიეწოდებათ საჭირო ნივთები. სტიქიაა, ფორს-მაჟორია, ჩვენდა სამწუხაროთ მოსახლეობას უჭირს გაგება, ფიქრობენ რომ უმოქმედობაა, ბევრმა იცის მაგრამ მიზეზად იყენებს, რეალობა ის არის რომ მაქსიმალურად ვშრომობთ, არ შევჩერებულვართ, ისევ თოვს. სამსახურებიდან, აიპიებიდან შევიკრიბებით მოხალისეები რომ გაიწმინდოს ხიდები, ტროტუარები, მოსახლეობამ შესძლოს უსაფრთხოდ გადაადგილება. ამ აქტივობას დღეს განვახორციელებთ.

 ზაალ მეტრეველმა აღნიშნა, რომ ვიცით რა არის სტიქია, ჩიხები და გარკვეული გზა იკეტება, თუმცა მოსახლეობა გვიკავშირდება და აღნიშნავს, რომ მსუბუქი ავტომობილით ვერ გადაადგილდება, კერძოდ ,,ოპელით“, არ იგებს რომ რთული მდგომარეობაა, მძიმე თოვლია, როგორც კი მოთოვს იმ წუთში ტექნიკა ვერ გაჩნდება ყველა ტერიტორიაზე, ჩვენი თხოვნაა პირველ რიგში დავეხმაროთ სადაც გადაუდებელი აუცილებლობაა, როგორც მერმა და საკრებულოს თავმჯდომარემ აღნიშნეს.

 ზვიად მხეიძემ აღნიშნა, რომ დიდთოვლობის გამო ოთხშაბათს და ხუთშაბათს მუშაობა შეწყდება ბაღებში და სკოლებში.

სხდომის ოქმს სხდომის [აუდიო ჩანაწერი](22.02.2023%20%E1%83%AC..m4a) [CD დისკზე](1%20%E1%83%A1%E1%83%90%E1%83%99%E1%83%A0%E1%83%94%E1%83%91%E1%83%A3%E1%83%9A%E1%83%9D%E1%83%A1%20%E1%83%9B%E1%83%9D%E1%83%A0%E1%83%98%E1%83%92%E1%83%98%20%E1%83%A1%E1%83%AE%E1%83%93%E1%83%9D%E1%83%9B%E1%83%90%2022.02.2023%E1%83%AC.m4a) [ჩაწერილი](2%20%E1%83%A1%E1%83%90%E1%83%99%E1%83%A0%E1%83%94%E1%83%91%E1%83%A3%E1%83%9A%E1%83%9D%E1%83%A1%20%E1%83%9B%E1%83%9D%E1%83%A0%E1%83%98%E1%83%92%E1%83%98%20%E1%83%A1%E1%83%AE%E1%83%93%E1%83%9D%E1%83%9B%E1%83%90%2022.02.2023%E1%83%AC.m4a) თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე